
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Tālavijas ielā 9a, Ludzā, Ludzas novadā, nodošanu Ludzas novada pašvaldībai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43.pants un Pašvaldību likuma 4.panta pirmās daļas 1.punkts.
Ludzas novada pašvaldības domes 2022.gada 29.septembra sēdes lēmums (protokols Nr.18; 37§) „ Par nekustamā  īpašuma, Tālavijas ielā 9a, Ludzā, Ludzas novadā pārņemšanu pašvaldības īpašumā”, kurš precizēts ar Ludzas novada pašvaldības domes 2023.gada 29.marta sēdes lēmumu (protokols Nr.3; 35§, lēmums Nr.232) “Par Ludzas novada pašvaldības domes 2022.gada 29.septembra  sēdes lēmuma “Par nekustamā  īpašuma, Tālavijas ielā 9a, Ludzā, Ludzas novadā pārņemšanu pašvaldības īpašumā” (protokols Nr.18, 37.§) precizēšanu”.
1.2. Mērķis
Mērķa apraksts
Projekta mērķis ir atbilstoši Atsavināšanas likumā ietvertajam regulējumam atļaut Finanšu ministrijai nodot bez atlīdzības Ludzas novada pašvaldības īpašumā  zemes vienību Tālavijas ielā 9a, Ludzā, Pašvaldību likuma 4. panta pirmās daļas 1.punktā  noteiktās pašvaldības autonomās funkcijas izpildei.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts akciju sabiedrībā “Valsts nekustamie īpašumi” (turpmāk – VNĪ) saņemts Ludzas novada pašvaldības 2022.gada 29.septembra lēmums Nr.18 " Par nekustamā  īpašuma Tālavijas ielā 9a, Ludzā, Ludzas novadā pārņemšanu pašvaldības īpašumā" (turpmāk – Lēmums), saskaņā ar kuru nolemts Ludzas novada pašvaldības īpašumā bez atlīdzības pārņemt valsts nekustamo īpašumu, ņemot vērā, ka minētais nekustamais īpašums  ir nepieciešams sabiedrības vajadzību īstenošanai, tas ir, likuma "Par pašvaldībām" 15. panta pirmās daļas 1. punktā minētās pašvaldības autonomās funkcijas – organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds.
Ar 2023.gada 29.marta Ludzas novada pašvaldības lēmumu Nr.232 “Par Ludzas novada pašvaldības domes 2022.gada 29.septembra  sēdes lēmuma “Par nekustamā  īpašuma, Tālavijas ielā 9a, Ludzā, Ludzas novadā pārņemšanu pašvaldības īpašumā” (protokols Nr.18, 37.§) precizēšanu” Lēmums tika aktualizēts ar atsauci uz spēkā esošo normatīvo regulējumu, proti, Pašvaldības likuma  4.panta pirmās daļas 1.punktu - organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

Valsts nekustamais īpašums Tālavijas ielā 9a, Ludzā (nekustamā īpašuma kadastra Nr. 6801 005 0293) – zemes vienību 0,0225 ha platībā (zemes vienības kadastra apzīmējums 6801 005 0053), uz valsts vārda Finanšu ministrijas personā reģistrēts Latgales rajona tiesas Ludzas pilsētas zemesgrāmatas nodalījumā Nr.100000615179, lēmuma datums: 2021.gada 21.jūnijs (turpmāk – valsts nekustamais īpašums).
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS)  datiem valsts nekustamā īpašuma kadastrālā vērtība uz 2024.gada 1.janvāri noteikta 425 euro.
Saskaņā ar NĪVKIS datiem valsts nekustamais īpašums ir neapbūvēts. Valsts nekustamajam īpašumam noteikts lietošanas mērķis - komercdarbības objektu apbūve – kods 0801, platība – 0,0225 ha; noteiktais sadalījums pa lietošanas veidiem – zeme zem ēkām  – 0,0225 ha.
Latgales rajona tiesas Ludzas pilsētas zemesgrāmatas nodalījumā Nr.100000615179 valsts nekustamajam īpašumam ir reģistrēta šāda atzīme:
 - valsts nozīmes pilsētbūvniecības pieminekļa teritorija un objekti – 0,0225 ha.
Saskaņā ar NĪVKIS datiem valsts nekustamajam īpašumam reģistrēti apgrūtinājumi:
 - ekspluatācijas aizsargjoslas teritorija gar pašteces kanalizācijas vadu – 0,0027 ha;
- valsts nozīmes pilsētbūvniecības pieminekļa teritorija un objekti – 0,0225 ha;
- pierobeža – 0,0225 ha.

Ludzas novada pašvaldībai kā nākamajai valsts nekustamā īpašuma ieguvējai, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.
Ņemot vērā zemes vienībai noteikto apgrūtinājumu – “valsts nozīmes pilsētbūvniecības pieminekļa teritorija un objekti” un ievērojot likuma “Par kultūras pieminekļu aizsardzību” 8.pantā noteikto, ka Nacionālajai kultūras mantojuma pārvaldei jāpaziņo par nodomu atsavināt valsts nozīmes kultūras pieminekli, šajā gadījumā attiecīgu paziņojumu nav nepieciešams nosūtīt un norādījumus attiecībā uz nekustamo īpašumu nav nepieciešams izsniegt, jo nekustamais īpašums nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis (https://likumi.lv/ta/id/303392-par-valsts-aizsargajamo-kulturas-piemineklu-sarakstu).
Valsts nekustamais īpašums nav iznomāts.
2022.gada 9.augustā VNĪ tika saņemta Ludzas novada pašvaldības vēstule Nr.3.1.1.5/2022/2933-N, ar kuru tā lūdza nodot bez atlīdzības valsts nekustamo īpašumu pašvaldības funkciju veikšanai, proti, lai Ludzas novada pašvaldības īpašuma Tālavijas ielā 6, Ludzā, sastāvā esošas daudzdzīvokļu mājas siltumapgādes vajadzību nodrošināšanai veiktu malkas šķūņu būvniecību. Minētajā vēstulē papildus sniegta informācija, ka Ludzas novada pašvaldība plāno apvienot īpašumus 68010050053 un 68010050281, nodrošinot pietiekamu apbūves laukumu šķūņu būvniecībai.
Atsavināšanas likuma 42.panta pirmā daļā noteikts īpašuma atpakaļatdošanas pienākums valstij,  proti, ja nodotais valsts nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Ņemot vērā minēto un to, ka apvienojot  īpašumus 68010050053 un 68010050281, vairs nebūtu iespējams realizēt Atsavināšanas likuma 42.pantā noteikto pienākumu, VNĪ lūdza Lūdzas novada pašvaldību informēt, vai valsts nekustamais īpašums Ludzas novada pašvaldībai tās funkcijas nodrošināšanas vajadzībām būs nepieciešams arī pie nosacījuma, ja valsts nekustamais īpašums  netiek apvienots ar Ludzas novada pašvaldības īpašumā esošo nekustamo īpašumu.
2023.gada 25.maijā VNĪ saņēma Ludzas novada pašvaldības vēstuli, ar kuru tā apliecina, ka tai valsts nekustamais īpašums nepieciešams arī pie minētā nosacījuma, savukārt, ar 2023.gada 29.novembra vēstuli, Ludzas novada pašvaldība apliecina, ka Valsts nekustamā īpašuma zemes platība ir nepieciešama, lai varētu veikt blakus esošā zemes īpašuma Tirgus ielā 33A, Ludza, Ludzas novads (kad.Nr. 68010050281) apbūvi, nodrošinot maksimāli pieļaujamo apbūves laukuma platību, saskaitot abu zemes gabalu platības, neapbūvējot zemes vienību – Tālavijas ielā 9A, Ludza, Ludzas novads.
Ludzas novada pašvaldība ar 2023.gada 12.septembra vēstuli Nr.3.1.1.5./2023/2634-N vēlreiz apliecināja, ka saimnieciskā darbība uz pašvaldībai nododamā valsts nekustamā īpašuma (225 m2 platībā) netiks veikta.
2023.gada 29.novembra vēstulē Nr. 3.1.1.5/2023/3289-N Ludzas novada dome apliecina, ka valsts nekustamais īpašums būs publiski pieejams, netiks iežogots vai kā savādāk apgrūtināts, tas netiks nodots nomā vai atsavināts.
2024.gada 9.februārī VNĪ tika saņemts papildu skaidrojums no Ludzas novada pašvaldības, ka daudzdzīvokļu nama Tālavijas ielā 6, Ludzā, siltumapgāde ir katra dzīvokļa īpašnieka atbildība, ka mājā nav centralizētās siltumapgādes un tā arī netiek plānota. Katrs dzīvokļa īpašnieks personīgi apkurina savu dzīvokli. Malkas iegādi un uzglabāšanu veic katra dzīvokļa lietotājs. Līdz ar malkas šķūņu izbūvi iedzīvotājiem ir iespēja uzglabāt malku sausu, līdz ar to tiek nodrošināts lielāks lietderības koeficients, kas savukārt ir būtisks nosacījums efektīvai dzīvojamās mājas pārvaldei un apsaimniekošanai. Ludzas novada pašvaldība neplāno nodot valsts zemes vienību pašvaldības kapitālsabiedrībai.  
Ņemot vērā minēto kā arī Ludzas novada pašvaldības atkārtoti apliecināto, ka  valsts nekustamajā īpašumā netiks veikta darbība, kas atbilstu Komercdarbības atbalsta kontroles likuma 5.panta pazīmēm, secināms, ka nododot valsts nekustamo īpašumu Ludzas novada pašvaldības īpašumā, nav jāpiemēro komercdarbības atbalsta nosacījumi.

Ņemot vērā valsts nekustamā īpašuma atrašanās vietu, tā lietošanas mērķi un platību, tas nav piemērots un nepieciešams valsts pārvaldes funkciju nodrošināšanai.
 
Problēmas un risinājumi
Problēmas apraksts
-
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Ar Finanšu ministrijas un VNĪ 2020.gada 18.martā noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, ka pašvaldības autonomās funkcijas īstenošanai valsts nekustamais īpašums ir nepieciešams Ludzas novada pašvaldībai, ar VNĪ Īpašumu izvērtēšanas komisijas lēmumu nolemts atbalstīt valsts nekustamā īpašuma, atsavināšanu nododot bez atlīdzības pašvaldības īpašumā pašvaldības autonomo funkciju īstenošanai.

Saskaņā ar Atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai valsts nekustamais īpašums tiek nodots. Nostiprinot atvasinātas publiskas personas īpašuma tiesības uz valsts nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais valsts nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona minēto valsts nekustamo īpašumu bez atlīdzības nodod valstij.
Izbeidzoties nepieciešamībai Ludzas novada pašvaldībai izmantot nekustamo īpašumu iepriekš minēto autonomo funkciju izpildei, nekustamais īpašums būs atdodams valstij visā tā sastāvā, t.i., kopā ar visiem neatdalāmiem uzlabojumiem, un labiekārtojama elementiem attiecīgi Civillikuma 854.pantam, kas noteic galvenās lietas būtiskās daļas ir visas tās, kas atrodas ar viņu nesaraujamā sakarā un ietilpst viņas sastāvā, tā ka bez tām galvenā lieta pēc būtības nevarētu nemaz pastāvēt vai nebūtu atzīstama par pilnīgu.
 
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu ievietojot  Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Ludzas novada pašvaldības iedzīvotāji, tai skaitā, Ludzas novada pašvaldības īpašuma Tālavijas ielā 6, Ludzā, sastāvā esošas daudzdzīvokļu mājas iedzīvotāji.
 
Juridiskās personas
Jā
Ietekmes apraksts
Ludzas novada pašvaldības iedzīvotāji, tai skaitā, Ludzas novada pašvaldības īpašuma Tālavijas ielā 6, Ludzā, sastāvā esošas daudzdzīvokļu mājas iedzīvotāji.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar nekustamā īpašuma tiesību reģistrēšanu zemesgrāmatā uz Ludzas novada pašvaldības vārda, kā arī izdevumus, kas saistīti ar nekustamā īpašuma uzturēšanu, segs Ludzas novada pašvaldība no sava budžeta līdzekļiem.
 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Ludzas novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

